CELEX: 32021D1339
Language: bg
Date: 2021-08-11 00:00:00
Title: Решение за изпълнение (EC) 2021/1339 на Комисията от 11 август 2021 година за изменение на Решение за изпълнение (ЕС) 2018/2048 по отношение на хармонизирания стандарт за уебсайтове и мобилни приложения (текст от значение за ЕИП)

12.8.2021   
            
            
               BG
            
            
               Официален вестник на Европейския съюз
            
            
               L 289/53
            
         
      
         РЕШЕНИЕ ЗА ИЗПЪЛНЕНИЕ (EC) 2021/1339 НА КОМИСИЯТА
         от 11 август 2021 година
         за изменение на Решение за изпълнение (ЕС) 2018/2048 по отношение на хармонизирания стандарт за уебсайтове и мобилни приложения
         (текст от значение за ЕИП)
      
      
         ЕВРОПЕЙСКАТА КОМИСИЯ,
         
            като взе предвид Договора за функционирането на Европейския съюз,
         
         
            като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (1), и по-специално член 10, параграф 6 от него,
         
         като има предвид, че:
         
            
                        (1)
                     
                     
                        В съответствие с член 6, параграф 1 от Директива (ЕС) 2016/2102 на Европейския парламент и на Съвета (2) се приема, че съдържанието на уебсайтове и мобилни приложения, което отговаря на хармонизирани стандарти или на части от тях, данните за които са били публикувани в Официален вестник на Европейския съюз, отговаря на посочените в член 4 от същата директива изисквания за достъпност, за които се отнасят тези стандарти или части от тях.
                     
                  
         
            
                        (2)
                     
                     
                        Въз основа на Решение за изпълнение C(2017) 2585 CEN, Cenelec и ETSI измениха хармонизирания стандарт EN 301549 v2.1.2 (2018—08), чиито данни са включени в приложението към Решение за изпълнение (ЕС) 2018/2048 на Комисията (3). Това доведе до приемането на хармонизирания европейски стандарт за изменение EN 301549 v3.2.1 (2021—03).Хармонизираният европейски стандарт EN 301549 v3.2.1 (2021—03) определя, наред с другото, техническите изисквания относно достъпността на уебсайтовете и мобилните приложения и съдържа връзки за съответствие на съответните разпоредби от стандарта с изискванията за достъпност, посочени в член 4 от Директива (ЕС) 2016/2102.
                     
                  
         
            
                        (3)
                     
                     
                        Хармонизираният стандарт EN 301549 v3.2.1 (2021—03) актуализира, наред с другото, връзките за съответствие в таблици А.1 и А.2 от приложение А, които осигуряват презумпция за съответствие с Директива (ЕС) 2016/2102. Стандартът също така включва насоки за използването му в приложение Д и предоставя допълнителна информация за промените в приложение Е.
                     
                  
         
            
                        (4)
                     
                     
                        Комисията заедно със CEN, Cenelec и ETSI оцени дали съответните разпоредби на хармонизирания европейски стандарт EN 301549 v3.2.1 (2021-03), разработен от CEN, Cenelec и ETSI, отговарят на искането, определено в Решение за изпълнение C(2017) 2585.
                     
                  
         
            
                        (5)
                     
                     
                        Резултатът от оценката е, че съответните разпоредби на хармонизирания европейски стандарт EN 301549 v3.2.1 (2021—03) отговарят на изискванията, които имат за цел да обхванат и които са формулирани в приложение II към Решение за изпълнение C(2017) 2585. Поради това е целесъобразно данните на този стандарт да се публикуват в Официален вестник на Европейския съюз.
                     
                  
         
            
                        (6)
                     
                     
                        Следователно данните на хармонизирания стандарт EN 301549 v2.1.2 (2018—08) трябва да бъдат заличени от Официален вестник на Европейския съюз, предвид факта, че той е изменен с хармонизирания европейски стандарт EN 301549 v3.2.1 (2021—03).
                     
                  
         
            
                        (7)
                     
                     
                        За да се осигури достатъчно време за подготовка за прилагането на хармонизирания стандарт EN 301549 V3.2.1 (2021—03), е необходимо да се отложи прилагането на оттеглянето на хармонизирания стандарт EN 301549 v2.1.2 (2018—08).
                     
                  
         
            
                        (8)
                     
                     
                        Поради това Решение за изпълнение (ЕС) 2018/2048 следва да бъде съответно изменено.
                     
                  
         
            
                        (9)
                     
                     
                        Съответствието с даден хармонизиран стандарт осигурява презумпция за съответствие със съществените изисквания в дадена област, определени в законодателството на Съюза за хармонизация, считано от датата на публикуване на данните за този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                     
                  
         ПРИЕ НАСТОЯЩОТО РЕШЕНИЕ:
      
      
         
            
               Член 1
            
            Приложението към Решение за изпълнение (ЕС) 2018/2048 се изменя в съответствие с приложението към настоящото решение.
         
         
            
               Член 2
            
            Настоящото решение влиза в сила в деня на публикуването му в Официален вестник на Европейския съюз.
            Точка 1 от приложението се прилага считано от 12 февруари 2022 година.
         
      
      
         
            Съставено в Брюксел на 11 август 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
      
      
         (1)  OB L 316, 14.11.2012 г., стр. 12..
      
         (2)  Директива (ЕС) 2016/2102 на Европейския парламент и на Съвета от 26 октомври 2016 г. относно достъпността на уебсайтовете и мобилните приложения на организациите от обществения сектор (ОВ L 327, 2.12.2016 г., стр. 1).
      
         (3)  Решение за изпълнение (ЕС) 2018/2048 на Комисията от 20 декември 2018 г. относно хармонизирания стандарт за уебсайтовете и мобилните приложения, изготвен в подкрепа на Директива (ЕС) 2016/2102 на Европейския парламент и на Съвета (ОВ L 327, 21.12.2018 г., стр. 84).
   
   
      
         ПРИЛОЖЕНИЕ
         Таблицата в приложението към Решение за изпълнение (ЕС) 2018/2048 се изменя, както следва:
         
                     1)
                  
                  
                     Ред 1 се заличава
                  
               
                     2)
                  
                  
                     Вмъква се следният ред 2:
                     
                                 №
                              
                              
                                 Данни на стандарта
                              
                           
                                 „2.
                              
                              
                                 EN 301549 V3.2.1 (2021-03)
                                 Изисквания за достъпността на продукти и услуги в сферата на ИКТ“